Augrabies ur-jauziak

Augrabies ur-jauziak () Hegoafrika ipar-mendebaldean dagoen ur-jauzi multzo bat da. KaiǃGarib udalerriaren barruan daude eta inguruan Augrabies Falls Parke Nazionala eratu zen 1966. urtean.

 Izena 
Han bizi den Khoikhoi leinuak Ankoerebis izena jarri zioten, "zarata handiko tokia" esan nahi du. Hara iritsi ziren trekboer europarrek ulertutako izenetik "Augrabies" izendatu zuten.

 Deskribapena 
Orange ibaiak sortzen ditu ur-jauzi hauek. Arroka biluzizko arroilean behera erortzen diren ur-jauzi ugarik osatzen dute. 56 metrotako altuera eta 24 metrotako zabalera dute eta batzuetan ur-kopuru izugarria erortzen da. 1998ko uholdeetan esate baterako 7.800 m3 eraman zituen ur-jauziak, Niagarako ur-jauzi ezagunek puntu gorenean baino hiru aldiz gehiago.

Ur-jauzi hauek sortu duten arroilak 240 metrotako sakonera du eta 18 kilometrotan luzatzen da.

 Kondairak 
Kondaira batek dio ur-jauzien azpiko putzua diamantez beteta dagoela, Orange ibaiak urrunetik bertaraino ekarri dituenak.

Beste kondaira batek dio Grootslang izena duen suge itxurako munstro bat bizi dela putzu hartan.

 Iruditegia 

 Erreferentziak 

 Kanpo estekak 

Kategoria:Hegoafrikako ur-jauziak